పెరుమాళ్ మురుగన్
పెరుమాళ్ మురుగన్ తమిళ కవి,నవలా రచయిత. తమిళ సాహిత్య చరిత్ర కారుడు. 
తమిళనాడులోని కోయంబత్తూరు,ఈరోడ్‌,తిరువూర్‌,సేలం,కరూర్‌ ప్రాంతాన్ని 'కొంగునాడు' అంటారు. ఈ ప్రాంతంలోని నమక్కల్‌ జిల్లాలో గల తిరుచెంగోడు పట్టణంలోని ప్రభుత్వ కళాశాలలో తమిళ భాషా ఆచార్యునిగా గత 8 ఏళ్ళ నుంచి పెరుమాళ్‌ మురుగన్‌ పనిచేస్తున్నాడు. ఆయన ఈ ప్రాంతంలోనే పుట్టి పెరిగాడు. ఇతను ఆరు నవలలు, నాలుగు కథా సంపుటాలు మరియు నాలుగు శతకాలు రచించాడు. ఇతను రచించిన సీజన్స్ ఆఫ్ ది పామ్‌ , మధోరుభగన్ అను రెండు నవలలు ఆంగ్లంలోకి అనువాదమయ్యాయి. సీజన్స్ ఆఫ్ ది పామ్‌ నవల 2005లో ప్రతిష్టాత్మకమైన కిరియామా అవార్డుకు ఎంపికయ్యింది. తాను రచించిన కథలకు తమిళనాడు ప్రభుత్వం నుండి కూడా అవార్డులు అందుకున్నాడు.
హరి వంశ రాయ్ బచ్చన్
బచ్చన్ 1966లో రాజ్య సభకు ఎన్నికయ్యాడు. అంతే కాకుండా 1969లో కేంద్ర సాహిత్య అకాడెమీ పురస్కారం ఆయన్ని వరించింది. ఆయన హిందీ సాహిత్యానికి చేసిన సేవలకు గాను 1976లో పద్మ భూషణ్ మరియు సరస్వతి సమ్మాన్ వరించాయి. 1994లో "యశ్ భారతి" బిరుదును ఉత్తర్ ప్రదేశ్ ప్రభుత్వం అందించింది. 
అంతే కాకుండా సోవిఎట్ ల్యాండ్ నెహ్రు పురస్కారం మరియు ఆఫ్రికా ఆసియా రచయితల కూటమిచే ఇవ్వబడే లోటస్ పురస్కారం అందుకున్నాడు.